૪૦૦મી ટેસ્ટઃ ભારત પોતાની આ ટેસ્ટ વેસ્ટ ઇન્ડીઝના જમૈકામાં ૩૦ જૂન, ૨૦૦૬ના રોજ રમ્યું. એ મુકાબલામાં દ્રવિડે ટોસ જીતીને બેટિંગ કરવાનો નિર્ણય કર્યો અને તેનો આ નિર્ણય ખોટો સાબિત થયો ને ભારતનો દાવ ૨૦૦ રનમાં જ સમેટાઈ ગયો. યજમાન ટીમ જ્યારે બેટિંગ કરવા ઊતરી ત્યારે તેમની પાસે ભજ્જીની બોલિંગનો કોઈ જવાબ નહોતો. ભજ્જીએ પાંચ વિકેટ ઝડપતા વિન્ડીઝનો દાવ ફક્ત ૧૦૩ રનમાં જ સમેટાઈ ગયો. ભારતે બીજી ઇનિંગ્સમાં ૧૭૧ રન બનાવીને વિન્ડીઝને જીતવા માટે ૨૬૮ રનનું લક્ષ્ય આપ્યું. જોકે વિન્ડીઝની ટીમનો દાવ ૨૧૯ રનમાં જ સમેટાઈ જતાં ભારતનો ૪૯ રનથી વિજય થયો હતો.